હવે સોર્સીસ અનુસાર મૌની સિવાય આ ફિલ્મમાં જેકી શ્રોફ અને સિકંદર ખેર પણ મહત્વના રોલ્સમાં છે. આ ફિલ્મમાં જોન 26 વર્ષના યંગસ્ટરથી 85 વર્ષના ઓલ્ડ મેન સુધી આઠ અલગ-અલગ લુક્સમાં જોવા મળશે.જોને આ પહેલાં જણાવ્યું હતું કે, ‘એ લુક્સ તૈયાર કરવા માટે ખૂબ જ મહેનત કરવામાં આવી છે. એના માટે ખૂબ જ સમય લાગ્યો હતો, પરંતુ એ પ્રયાસ સંપૂર્ણપણે લેખે લાગ્યો છે. આ કદાચ મારી લાઇફનો સૌથી ચેલેન્જિંગ રોલ છે. મને સમજાયું છે કે, આજના સિનેમા સામે અનેક પડકારો છે. હવે એ માત્ર ફિલ્મમાં ગ્રેટ ડિસ્કો ડાન્સ મૂવ્સ બતાવવા વિશે જ નહીં.તેણે ‘પરમાણુ: ધ સ્ટોરી ઓફ પોખરણ'ની સક્સેસ પ્રત્યે ખુશી પણ વ્યક્ત કરી હતી. તેણે જણાવ્યું હતું કે, તેને નોન ફોર્મ્યુલા ફિલ્મ્સ કરવામાં મજા આવે છે. ‘રો'ને રોબી ગરેવાલ દ્વારા ડિરેક્ટ કરવામાં આવશે અને એના માટે ગુજરાતનાં જુદાં-જુદાં સિટીઝમાં શૂટિંગ કરવામાં આવશે. ગુજરાત સિવાય જમ્મુ-કાશ્મીર અને નેપાળમાં પણ શૂટિંગ કરવામાં આવશે.